<classify> Hayo yameelezwa na Ofisa Mtendaji Mkuu wa Kitengo cha Mauzo na Usambazaji wa Vodacom Tanzania, Hassan Saleh akisema vituo hivyo vitafunguliwa kila baada ya umbali wa kilometa 10 kwenye maeneo yenye wakazi wengi ili kuwapunguzia wateja wake adha ya kutembea umbali mrefu kufuata huduma.Kwetu Vodacom wateja wetu ni wafalme na tunasikiliza ushauri wao, pamoja na kuwa na maduka sehemu mbalimbali, lakini bado tumeona kuna haja ya kuwasogezea zaidi huduma wateja popote pale walipo na kwa wakati wowote, allisema.Alisema upanuzi wa vituo na huduma kwa wateja utapanua pia wigo wa ajira nchini kwani vitahitaji wafanyakazi zaidi ya 1,000 wa kuviendesha.Alizitaja baadhi ya huduma zitakazotolewa katika vituo hivyo ni kuwaunganisha wateja na mtandao wa Vodacom, M-Pesa na kuuza simu.Wateja wetu pia watapata fursa ya kupata maelezo ya huduma mbalimbali zinazotolewa na kampuni kupitia kwenye vituo hivi, alisema Saleh aliyetoa mwito wateja wa Vodacom na wananchi kwa ujumla kutumia huduma zake ili kuepukana na usumbufu.  <topic>: uchumi 